stanford-oval/wikipedia huggingface dataset:
אבני מילואים

| --- | --- |

 מידע כללי
 מאת:  אריה לייב הלר 
 סוגה:  ביאור לשולחן ערוך חלק אבן העזר
 הוצאה
 תאריך הוצאה:  ה'תקע"ו 1816
 תאריך הופעה ראשונה:  למברג, זאלקווא
 מהדורות נוספות
 מספר כרכים:  2
 קישורים חיצוניים
 היברובוקס:  אבני מילואים שני חלקים
 הספרייה הלאומית:  990040649440205171
 
ספר אבני מילואים הוא ביאור חריף ועמוק לחלק אבן העזר בשולחן ערוך, שחובר על ידי הרב אריה לייב הלר. אף על פי שהספר חובר כביאור על השולחן ערוך, מגמתו של הספר היא עיונית-לימודית, וקישורו לשולחן ערוך רופף. ספר זה השפיע רבות על צורת הלימוד בישיבות, והוא נפוץ מאוד בחוגי הישיבות. הוא נלמד הן במסגרת לימוד עיוני ישיבתי והן במסגרת לימודי הלכה.
שם הספר

שם הספר מבוסס על הפסוק: ”אַבְנֵי־שֹׁהַם וְאַבְנֵי מִלֻּאִים לָאֵפֹד וְלַחֹשֶׁן” (ספר שמות, פרק כ"ה, פסוק ז'). הוא נקרא כך למרות אי הקשר לפסוק, מכיוון שהוא ביאור לחלק אבן העזר בשולחן ערוך, ומוסיף עליו "מילואים"
הספר

הספר נכתב כביאור על חלק אבן העזר, והוא נחשב כספר המקביל לספרו הראשון של המחבר, "קצות החושן", על חלק חושן משפט. כקודמו, גם "אבני מילואים" הוא ספר למדני, הדן בפלפול ובעמקות בסוגיות הכרוכות בחלק אבן העזר של השולחן ערוך. כקודמו, גם ספר זה תרם תרומה עצומה לפריחת שיטת הלימוד החדשה וללמדנות באירופה (בעיקר פולין וליטא), ונתקבל בחיבה ובהערצה במרבית הישיבות הגדולות.
הוצאתו

שני כרכי הספר יצאו לאור רק לאחר פטירתו של המחבר, ואת ההקדמה לספר כתב בן המחבר ובה הוא כותב שהדפסת הספר היא תשלום נדרו שנדר לאביו "היום אחל לשלם נדרי אשר נדרתי לאבי, את עול הדפסת הספרים שכתב לעת זקנותו". את הדפסת הספר מימן הנגיד אריה לייב וואללרשטיין. הכרך הראשון של הספר נדפס בשנת ה'תקע"ו (1816), ובסוף כרך זה הודפס קונטרס "משובב נתיבות". הכרך השני נדפס לאחר תשע שנים בזאלקווא, בשנת ה'תקפ"ו (1825), בסוף כרך זה הודפס שו"ת מאת המחבר "שו"ת אבני מילואים". מאז יצאו שני הכרכים לאור במהדורות רבות נוספות.
חיבורים על הספר

בסוף המהדורה הראשונה של ה"אבני מילואים", נדפסו הערות שכתב הרב שלמה יהודה ליב הכהן רפפורט (שי"ר), חתנו של המחבר, שהיה גם המוציא לאור של הספר וכן מאת תלמידו מהריא"ז ענזיל. בהמשך נכתב ביאור והערות של הרב יחיאל דזימיטרובסקי בשם "מלואי חותם", ספר "מילואי אבן" (4 כרכים) - של הרב חיים פינחס שיינברג, ספר "שארית יוסף" של הרב יוסף ענגיל, והגהות של הרב ירוחם פישל פרלא ושל הרב יעקב ישראל קניבסקי.
הערות שוליים

↑  מובא בהקדמת בן המחבר לספר
↑  אבני מילואים
↑  רפפורט שלמה יהודה, שי"ר, ב"אנציקלופדיה יהודית" באתר "דעת"
↑  אבני מילואים עם הערות הקהילות יעקב והרב ירוחם פישל פרלא, באתר אוצר החכמה
| פרשני הטור והשולחן ערוך |
| --- | --- | --- |
| על כל החלקים | באר הגולה • באר היטב • ב"ח • ביאור הגר"א • בית יוסף • דרכי משה • כנסת הגדולה • ברכי יוסף |  |
| על אורח חיים | מגן אברהם • ט"ז • פרי חדש • שערי תשובה • מחצית השקל • שולחן גבוה • מטה יהודה • פתח הדביר • תוספת שבת • מחזיק ברכה • פרי מגדים • משנה ברורה • שתילי זיתים • כף החיים •  מור וקציעה |  |
| על יורה דעה | שפתי כהן • ט"ז • מחצית השקל • פרי חדש • פתחי תשובה • כרתי ופלתי • שלחן גבוה • שבט יהודה • דגול מרבבה • מחזיק ברכה • פרי מגדים • כף החיים • בית הלל • חידושי הרי"ם • ערוגות הבושם |  |
| על אבן העזר | חלקת מחוקק • בית שמואל • פתחי תשובה • בית הלל • חידושי הרי"ם • אבני מילואים |  |
| על חושן משפט | סמ"ע • שפתי כהן • ט"ז • פתחי תשובה • אורים ותומים • נתיבות המשפט • קצות החושן • חידושי הרי"ם |  |
Woody's Roundup: A Rootin' Tootin' Collection of Woody's Favorite Songs

Woody's Roundup: A Rootin' Tootin' Collection of Woody's Favorite Songs (בתרגום לעברית: וודי הכוכב: אוסף רוטין טוטין משיריו האהובים של וודי) הוא אלבום אולפן המבוצע על ידי להקת Riders in the sky, אשר הופץ לראשונה בתקליטור ב-29 באוגוסט 2000. אלבום זה הופק בהשראת סדרת הטלוויזיה הבדיונית "וודי הכוכב" ("Woody's Roundup"), אשר הוזכרה במהלך הסרט "צעצוע של סיפור 2", הסרט השני באורך מלא בזיכיון "צעצוע של סיפור".
האלבום מכיל אוסף של שירים ומנגינות מערביים, הכוללים יצירות של להקת Riders in the sky, שירים מתוך הזיכיון "צעצוע של סיפור" אשר הולחנו על ידי רנדי ניומן, וגרסאות כיסוי. האלבום זכה בפרס גראמי לאלבום המוזיקלי לילדים הטוב ביותר בטקס פרסי גראמי ה-43. השיר "Woody's Roundup" הושמע על ידי נאס"א כדי להעיר את צוות מעברת החלל "STS-133" ביום השלישי.
שירי האלבום

| מס' | שם | משך |
| --- | --- | --- |
| 1. | Woody's Roundup (רנדי ניומן)   | 1:56 |
| 2. | Act Naturally (ווני מוריסון/ג'וני ראסל)   | 2:25 |
| 3. | Jessie, the Yodelin' Cowgirl (דגלאס ב' גרין)   | 3:09 |
| 4. | The Ballad of Bullseye (פרד לייבור)   | 2:32 |
| 5. | You've Got a Friend in Me (רנדי ניומן)   | 2:06 |
| 6. | Hey Howdy Hey (מיכאל קוסטרוף/ברוס היילי)   | 2:05 |
| 7. | My Favorite Toys (פרד לייבור)   | 1:55 |
| 8. | How Does She Yodel? (דגלאס ב' גרין)   | 2:26 |
| 9. | The Prospector Polka (ג'ואי מיסקולין)   | 2:12 |
| 10. | You've Got a Friend in Me (instrumental) (רנדי ניומן)   | 2:04 |
| 11. | One, Two, Three," Said the Prospector (דגלאס ב' גרין)   | 2:23 |
| 12. | Home on the Range (ברוסטר היגלי/עממי)   | 2:29 |
| 13. | Shh! A Secret Bonus Track! (To Infinity and Beyond) (פרד לייבור)   | 1:59 |
קרדיטים

דגלאס ב' גרין - גיטרה, שירה
פרד לייבור - גיטרה, שירה, אפקטים קוליים
וודי פול - כינור, שירה
ג'ואי מיסקולין - אקורדיון, שירה, כלי הקשה, אפקטים קוליים
דבון דוסון - שירה בשירים "Jessie, the Yodelin' Cowgirl" ו-"?How Does She Yodel"
נגנים נוספים - ריצ'רד אובריין (גיטרות), ג'ונת'ן יודקין (כינור) ובוב מאטר (תופים וכלי הקשה)
שישה ילדים זמרים בשיר "Hey Howdy Hey"
ראו גם

צעצוע של סיפור (זיכיון)
בן ציון חיים שלמה משולם זושא טברסקי

| --- | --- |
אין תמונה חופשית
 לידה:  1928 ה' בתמוז ה'תרפ"ח קרקוב, פולין
 פטירה:  1981 (בגיל 53 בערך) כ"ג בתשרי ה'תשמ"ב
 השכלה:  ישיבת תורה ודעת
 תקופת הפעילות:  ?–1981 
 השתייכות:  חסידות הורניסטייפול
 בת זוג:  לאה הינדא לייפר
 אב:  רבי יעקב ישראל טברסקי
 אם:  דבורה לאה טברסקי
 
רבי בן ציון חיים שלמה משולם זושא טברסקי היה האדמו"ר מהורניסטייפול ורב הקהילה היהודית בדנבר, קולורדו, ארצות הברית.
ביוגרפיה

נולד לאדמו"ר השלישי מהורניסטייפול, רבי יעקב ישראל טברסקי, בקרקוב בה' בתמוז ה'תרפ"ח. סבו רבי בן ציון יהודה לייב העיד עליו כשהיה בן 18 בלבד שהוא בקי בעץ חיים של רבי חיים ויטאל כמו שיהודי בקי בפסוקי 'אשרי'. למד בישיבת תורה ודעת, אצל רבי שרגא פייבל מנדלוביץ' ואצל רבי שלמה היימן שחיבבו אותו מאוד והיה שם ראש חבורת החסידים.
נשא את בתו של רבי יוסף לייפר מפיטסבורג. לאחר פטירת אביו בי' באב ה'תשל"ג מונה לממלא מקומו כצוואת אביו "אך תהילה לא-ל שיפה כח הבן מכח האב ושבני הרה"ג והצדיק הר"ר בן ציון חיים שלמה משולם זושא שליט"א כוחו יותר טוב ממני והוא בחכמתו וביראתו הקודמת ובצדקתו ידע איך לנהל ולהגביר ולהאדיר את תורת החסידות אשר ירשתי מדור דור".
הרב טברסקי כיהן כאדמו"ר במשך תשע שנים עד לפטירתו בשמחת תורה - כ"ג בתשרי ה'תשמ"ב.
נכדו רבי יעקב ישראל ניסן הוציא ספר "מלכות שלמה" ובו מקבץ מדברי תורותיו והנהגותיו. מהדורה שנייה ומורחבת של הספר יצאה לאור בליקווד, תשע"ו.
ממשיכי דרכו

בנו רבי מרדכי דוב, ממלא מקום אביו כאדמו"ר מהורניסטייפול בבית מדרשו שבפלטבוש, ברוקלין, ניו יורק.
חתנו רבי שלום שכנא פרידמן, ממלא מקום וממשיך דרך חותנו כאדמו"ר מהורניסטייפול בארץ ישראל. בתחילה בשכונת סנהדריה שבירושלים, ומתשע"ח בביתר עילית.
אוזוסטרודון

| אוזוסטרודון> תקופה |
| --- | --- |
טריאס 210–202 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
קבוצה:: תרפסידה
על־מחלקה:: בעלי ארבע רגליים
סדרה:: מורגנוקודונטה
משפחה:: Morganucodontidae
סוג:: אוזוסטרודון
שם מדעי
 Eozostrodon ‏Parrington, 1941

אוזוסטרודון (שם מדעי: Eozostrodon) הוא סוג של דמויי יונק, שחי בתקופה טריאס עליון לפני 202–210 מיליון שנה באירופה. המאובנים שלו התגלו באנגליה ובויילס.
מאפיינים

האוזוסטרודון זה הגיע לאורך 10 סנטימטרים והיה קטן יותר מהמורגנוקודון שחי באותו אזור.
האוזוסטרודון היה דומה לחולדה מודרנית והיה אוכל-כול שניזון בעיקר מחרקים, תולעים, חלזונות ובעלי חוליות קטנים כמו לטאות קדומות, ואולם למרות הדמיון שלו לחולדה הוא הטיל ביצים כמו קרוביו.
האוזוסטרודון נכחד בסוף הטריאס עקב תחרות עם הדינוזאורים הראשונים.
אודיטוריום קלייד

אודיטוריום קלייד הוא אולם אירועים וקונצרטים השוכן על גדתו הצפונית של הנהר קלייד בעיר גלאזגו שבסקוטלנד. המבנה, שבו 3,000 מקומות ישיבה, מכונה גם בכינוי החיבה "ארמדילו" על שום הדמיון בין צורתו לבין צורת בעל החיים בשם זה.
בניית המבנה החלה בשנת 1995 כהרחבה למרכז התערוכות והכנסים הסקוטי השוכן בסמוך לו. הוא הוקם על גבי שטחו של מעגן לשעבר על גדת הנהר שמולא באדמה ובנייתו הסתיימה ב-1997.
המבנה תוכנן על ידי פירמת האדריכלים בראשות נורמן פוסטר. ההשראה לעיצובו הייתה שילוב של צורות גופי אוניות, כתזכורת לתעשיית הספנות ההיסטורית של גלאזגו, ולא בית האופרה של סידני, שרבים סבורים כי נתן את ההשראה לתכנונו. המבנה הפך במהירות לאחד מסמליה המוכרים של גלאזגו המודרנית.
מאז שנפתח אירח האולם אירועים ידועים שונים, לרבות תוכניות במסגרת סדרות המציאות Britain's Got Talent וThe X Factor. באחת מהתוכניות שנערכו באולם נתגלתה הזמרת סוזאן בויל.
בקיץ 2014 אירח האולם את תחרויות הרמת המשקולות במסגרת משחקי חבר העמים שנערכו בגלאזגו.
חזית המבנה
תצלום צד של המבנה
בעיית שני הצבאות

הצבאות A1, A2 צרים על העיר B
בעיית שני הצבאות (נקראת גם בעיית ההתקפה המתואמת או בעיית שני הגנרלים) היא ניסוי מחשבתי המציג את הבעייתיות בתקשורת על גבי ערוץ לא אמין.
הבעיה עוסקת בשני צבאות הצרים על עיר. העיר חזקה מכל אחד מהצבאות בנפרד, אך לא משניהם גם יחד. לכן, על מנת לנצח, על שני הצבאות לתקוף את העיר בעת ובעונה אחת. שני הצבאות מסוגלים לתקשר באמצעות שליחים בלבד, אך אלה עשויים להיתפס על ידי שומרי העיר, והצבא ששלח אותם אינו מסוגל לדעת אם הודעתו הגיעה ליעדה.
ניתן להוכיח שאין כל שיטה אשר תאפשר לאחד הצבאות לצאת להתקפה בוודאות מוחלטת שהצבא השני יצא להתקפה בו זמנית.
Wonderwall

| --- | --- |

 סינגל בביצוע אואזיס
 מתוך האלבום (What's The Story) Morning Glory?
 יצא לאור:  30 באוקטובר 1995
 תאריך הקלטה:  מאי 1995
 סוגה:  בריטפופ
 שפה:  אנגלית
 אורך:  4:19 (גרסת אלבום), 3:48 (גרסת רדיו)
 חברת תקליטים:  (What's the Story) Morning Glory?
 כתיבה:  נואל גלאגר
 לחן:  נואל גלאגר 
 הפקה:  אוון מוריס, נואל גלאגר
 
Wonderwall הוא שיר שבוצע על ידי להקת הרוק אואזיס. השיר נכתב על ידי חבר הלהקה נואל גלאגר, ויצא לאור בשנת 1995.
רקע

השיר יצא כסינגל הרביעי מתוך אלבומה של הלהקה, (What's The Story) Morning Glory?. הוא הגיע למקום השמיני במצעד הבילבורד הוט 100 ארצות הברית. היה זה הלהיט הגדול ביותר של הלהקה בארצות הברית, והשיר היחיד שלהם שנכנס למצעד זה. השיר הגיע גם למקום השני במצעד הסינגלים הבריטי. הוא זכה גם להצלחה גם באוסטרליה, קנדה וניו זילנד. Wonderwall זכה לפלטינה מרובעת מאיגוד תעשיית ההקלטות הבריטי. השיר נקרא במקור "Wishing Stone". אף שהשיר נחשב ככזה שנכתב על זוגתו של נואל גלאגר, הוא הכחיש זאת לאחר פרידתם. השיר הוקלט באולפני רוקפילד בווילס כחלק מהקלטת האלבום "Morning Glory" בחודש מאי 1995.
להקת "The Mike Flowers Pops" הוציאה גרסת כיסוי לשיר בדצמבר 1995. גרסת כיסוי זו שימשה בסרט "התן" ובסרט סופרסטאר. בשנת 2004 חידש את השיר הזמר ריאן אדמס.
בשנת 2005 פול אנקה חידש אף הוא את השיר באלבום שכלל בתוכו להיטי רוק, בעיקר משנות ה-90, להם ביצע חידושים בסגנון הישן של שנות ה-50.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 48 |  |
פרסים ומועמדויות

הוידאו קליפ לשיר זכה בפרס המוזיקה הבריטית לווידאו של השנה בשנת 1996.
"Wonderwall" היה מועמד לזכייה בפרס גראמי עבור שיר הרוק הטוב ביותר, ועבור ביצוע הרוק הטוב ביותר ללהקה או צמד.
הערות שוליים

↑  Noel: Wonderwall 'not about Meg', באתר BBc‏, 17 באוקטובר 2017
↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
↑  39th Grammy Awards - 1997, באתר rock on the net
| פרס המוזיקה של MTV אירופה לשיר הטוב ביותר |
| --- | --- | --- |
| 1994 - 1999 | "7 Seconds" – יוסו נ'דור וננה צ'רי (1994) ‏•‏‏ "Zombie" – הקרנבריז (1995) ‏•‏‏ "Wonderwall" – אואזיס (1996) ‏•‏‏ "Mmmbop" – הנסון (1997) ‏•‏‏ "Torn" ‏– Ednaswap‏ (1998) ‏•‏‏ "...Baby One More Time" – בריטני ספירס (1999) |  |
| 2000 - 2009 | "Rock DJ" – רובי ויליאמס (2000) ‏•‏‏ "Clint Eastwood" – גורילז (2001) ‏•‏‏ "Get the Party Started" – פינק (2002) ‏•‏‏ "Crazy in Love" – ביונסה (2003) ‏•‏‏ "Hey Ya!" – אאוטקאסט (2004) ‏•‏‏ "Speed of Sound" – קולדפליי (2005) ‏•‏‏ "Crazy" – נארלס בארקלי (2006) ‏•‏‏ "Girlfriend" – אבריל לאבין (2007) ‏•‏‏ "So What" – פינק (2008) ‏•‏‏ "Halo" – ביונסה (2009) |  |
| 2010 - 2019 | "Bad Romance" – ליידי גאגא (2010) ‏•‏‏ "Born This Way" – ליידי גאגא (2011) ‏•‏‏ "Call Me Maybe" – קארלי ריי ג'פסן (2012) ‏•‏‏ "Locked Out of Heaven" – ברונו מארס (2013) ‏•‏‏ "Problem" – אריאנה גרנדה (2014) ‏•‏‏ "Bad Blood" – טיילור סוויפט בהשתתפות קנדריק לאמאר (2015) ‏•‏‏ "Sorry" – ג'סטין ביבר (2016) ‏•‏‏ "There's Nothing Holdin' Me Back" – שון מנדס (2017) ‏•‏‏ "Havana" – קמילה קביו (2018) ‏•‏‏ "Bad Guy" – בילי אייליש (2019) |  |
| 2020 - היום | "Dynamite" –‏ BTS‏ (2020) ‏•‏‏ אד שירן – "Bad Habits"‏ (2021) ‏•‏‏ ניקי מינאז' – "Super Freaky Girl" ‏(2022) ‏•‏‏ ג'ונגקוק בהשתתפות לאטו – "Seven"‏ (2023) |  |
| --- | --- |
בקרת זהויות :  MusicBrainz work: 2cee279c-9c03-3f50-8924-3326d3092ec8
ג'ושוע לאקרטאבואה

ג'ושוע לאקרטאבואה (באנגלית: Joshua Laqeretabua; נולד ב-26 בספטמבר 2005 באנגליה) הוא כדורגלן פיג'י-אנגלי המשחק בעמדת הקשר בקבוצת צ'רלטון את'לטיק מהפוטבול ליג הראשונה.
קריירת מועדונים

לאקרטאבואה גדל במחלקת הנוער של צ'רלטון את'לטיק. ב-5 בספטמבר 2023 ערך את הופעת הבכורה שלו בקבוצה הבוגרת של המועדון, בהפסד 3–4 לקרולי טאון במסגרת פרס הפוטבול ליג.
קריירה בינלאומית

לאקרטאבואה נכלל בסגל נבחרת פיג'י עד גיל 20 לטורניר גביע העולם עד גיל 20 בשנת 2023, וערך שתי הופעות בטורניר.
הערות שוליים

↑  Digicel Junior Bula Boys final squad for the FIFA U20 World Cup 2023 in Argentina בחשבון הפייסבוק הרשמי של התאחדות הכדורגל הפיג'ית, 10 במאי 2023 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ושוע לאקרטאבואה".
ג'נט מיכאיל

גֵ'נְט מִיכָאִיל (בערבית: جانيت ميخائيل; מכונה לעיתים ג'נט ח'ורי; جانيت خوري; נולדה ב-1945) היא ראש העיר רמאללה לשעבר ואשת חינוך פלסטינית.
ביוגרפיה

ח'ורי, בת למשפחה נוצרית-קתולית, היא האישה הראשונה שנבחרה לתפקיד ראש עיר ברשות הפלסטינית. היא הייתה מנהלת בית הספר לבנות ברמאללה במשך 20 שנה.
היא נבחרה לראשות העיר ב-29 בדצמבר 2005 על ידי מועצת העיר המונה חמישה עשר חברים נבחרים, בהם גם שלושה חברי חמאס, וזכתה בשישה מהם. היא רצה כמפלגה עצמאית הנקראת "רמאללה לכולם" אם כי היא חברה בחזית העממית לשחרור פלסטין. ע'אזי חנאניה, חבר המועצה המחוקקת אשר היה מועמד מטעם המפלגת וואטן המשויכת לפת"ח, זכה גם הוא בשישה מושבים ואילו הסיעה המזוהה עם חמאס "השינוי והרפורמה" בראשות ח'לדון חאדר זכתה בשלושה מושבים. המועצה החדשה הצביעה ברוב של תשעה מול שישה, לאחר שמפלגת השינוי והרפורמה תמכה במיכאיל, והיא התמנתה לראשות העיר. ב-2012 החליף אותה בתפקיד מוסא חדיד.
הערות שוליים

↑  מערכת וואלה! NEWS‏, לראשונה נבחרה אשה לראשות העיר רמאללה, באתר וואלה, 31 בדצמבר 2005
ערך זה הוא קצרמרבנושא אישים. אתם מוזמנים לתרום לוויקיפדיה ו.
אוזט

אוזט (ברוסית: ОЗЕТ ‏Общество землеустройства еврейских трудящихся) - חברה ציבורית לקידום מפעל ההסבה אל החקלאות של היהודים העמלים בברית-המועצות – הוקם בדצמבר 1924 כתחליף ל"וועד הציבורי היהודי לעזרת נפגעי הפוגרומים" (ЕКОПО) שפורק. הוא אמור היה לסייע באופן מעשי לקומזט בהשגת מטרותיו.
בשנים 1921-1914, שהיו שנות מלחמת העולם הראשונה, המהפכה הרוסית ומלחמת האזרחים ברוסיה, גורשו כ-500,000 יהודים בכוח ממחוזות החזית ויושבו מחדש במחוזות הרוסים, כרבע מיליון ילדים התייתמו ומספר דומה של יהודים נפצעו, חלו או הפכו לבעלי מום. במטרה לסייע להם הוקם ביוני 1920, "הוועד הציבורי היהודי לעזרת נפגעי הפוגרומים" (ЕКОПО). הוא הורכב מ-16 ארגונים ומפלגות שכל אחד מהם שלח שני נציגים.
כחלק מהתהפוכות שאחרי המהפכה איבדו מאות אלפי יהודים את מקורות הפרנסה שלהם, הוגדרו כבלתי-יצרניים ולפיכך איבדו את זכויות האזרח שלהם (лишенцев).
לצורך פתרון הבעיה הייתה שאיפה להסב אותם לחקלאות ולשם כך הוקמה רשות ממלכתית - הקומזט.
אוזט הוקם בין השאר ביוזמת יורי לארין(אנ') (מיכאל לוריא) שרצה לכונן תנועה ציבורית לצד רשות ממלכתית (הקומזט), כי ארגון ציבורי יהודי יוכל לפנות לגורמים ציבוריים יהודיים מחוץ לברית המועצות. לוועידה הראשונה של ה'אוזט', שכונסה בנובמבר 1926, באו, נוסף על הצירים המקומיים, גם אורחים רבים מחוץ לארץ שהתעניינו בנושא הסבת היהודים לחקלאות ואף הביעו אהדה לתהליך המיועד. במושב הפתיחה של הוועידה נשא מיכאיל קלינין נאום, שבו הכריז על הצורך הדחוף לקיים את הלאומיות היהודית העצמית על ידי המושבות החקלאיות וריכוז היהודים במקום אחד וקרא להסב מאות אלפים יהודים לאוכלוסייה של איכרים וחקלאים יצרניים.
בדצמבר 1930 התקיימה הוועידה השנייה (והאחרונה) של "אוזט" במטרה להחליט האם לקיים את ההתיישבות היהודית בחצי האי קרים או במה שיהפוך למחוז היהודי האוטונומי (בירוביג'ן). בתור החלטת פשרה, הוחלט לקדם את ההתיישבות בשני האזורים.
בשיא כוחו היו באוזט קרוב לחצי מיליון חברים. במשך שנות פעילותו הסתייע "אוזט" בארגוני ידידים בארצות שונות – "איקור" (אנ') ו-"אמביג'ן" בארצות-הברית, "פרקאר" בארגנטינה, "הקרן ההתיישבותית היהודית" בדרום-אפריקה, "הוועד המאוחד לשם תמיכה בהתיישבות היהודית בברית-המועצות" באנגליה, "החברה לשם תמיכה בהתיישבות היהודית" בלטביה ו"אגרו ג'וינט" (The American Jewish Joint Agricultural Corporation הידוע בקיצור כ-Agro-Joint) שתמיכתם התמקדה במושבות היהודיות בקרים ובאוקראינה.
הופקו לפחות שני סרטי תעמולה שהוקרנו בארצות הברית ובין יהודי אירופה במטרה לגייס תרומות לאוזט ופעילותו.
ב-1938, כחלק ממסע הטיהורים של סטלין, פורק האוזט.
לקריאה נוספת

יעקב לבבי-בביצקי - אוזט געזערד (חברה לסידור חקלאי של יהודים עמלים בברית המועצות), "העבר" טז (תשכט) עמ' 118-130
הערות שוליים

↑  American Committee for the Settlement of Jews in Birobidjan - Ambidjan
↑  Еврей на земле
| --- | --- |
בקרת זהויות :  NLI: 987007306635905171  ISNI: 0000 0001 0678 5046  LCCN: n86041966  VIAF: 64147481461149241658   WorldCat (עם VIAF): 64147481461149241658
בן ציון ידלר

| --- | --- |

בן ציון ידלר, לפני 1950
 לידה:  1871 ירושלים, האימפריה העות'מאנית 
 פטירה:  1962 (בגיל 91 בערך) ירושלים 
 מקום קבורה:  הר המנוחות 
 השקפה דתית:  יהדות 
 
הרב בן ציון גולדברג-ידלר (נכתב: יאדלר; כונה "המגיד הירושלמי" ו"מגיד מישרים"; ח' בכסלו תרל"ב, נובמבר 1871 - ט"ו באב תשכ"ב, אוגוסט 1962) היה דרשן ידוע ביישוב הישן בירושלים ובמושבות.
ביוגרפיה

נולד בירושלים לרב יצחק זאב ידלר-גולדברג מיאדיל, פלך וילנה, מחבר הספר "תפארת ציון" על המדרש רבה. אמו הייתה מלכה בת יצחק קרוסניק מגרודנה. למד בישיבת עץ חיים. נישא להענא בת רבי מרדכי יקותיאל הכהן גלויברמן. לאחר נישואיו למד בכולל "פרי יצחק" ובשנת תרנ"ד (1894) הוסמך לרבנות על ידי רבה של ירושלים, הרב שמואל סלנט, ובית דינו.
בילדותו ובתקופות נוספות סבל מקשיי ראייה ולכן היה מרבה לשנן את תלמודו בעל פה. עוד בצעירותו נתגלה כישרונו בדרשנות. בכל פעם שאביו סיים מסכת עם קהל שומעי שיעוריו בבית המדרש "מנחם ציון" שבחצר "החורבה", היה הנער בן ציון דורש את ה"הדרן" וזכה לשבחים מפי הרבנים שהשתתפו באירוע. דרש במספר בתי כנסת בירושלים ודרשותיו משכו קהל רב. דרש גם בבתי כנסת ביפו ובמושבות יהודה.
בשבת זכור שנת תרס"ב (1902) כיבד אותו הרב שמואל סלנט לדרוש בבית הכנסת הגדול "בית יעקב" שבחורבת רבי יהודה חסיד, ואחר כך מינה אותו ל"מגיד מישרים" בירושלים, משרה שאותה נשא שנים רבות ללא קבלת שכר. דרש בקביעות בבית הכנסת זיכרון משה. דמותו הונצחה במספר יצירות ספרותיות, המפורסמת שבהם היא דמותו של "גרונם יקום פורקן" ברומן תמול שלשום של ש"י עגנון. בתשעה באב היה דורש דרשה ארוכה ורגשנית, שמשכה אליה רבים. בסוף ימיו נהג למסור אותה בבית המדרש הגר"א בקטמון.
פעל רבות בתחום שמירת המצוות התלויות בארץ ולשם כך היה עובר באמצעות רכיבה על חמור בין המושבות, ממטולה ועד באר טוביה, כדי להדריך את החקלאים. בימי חודש אלול ועשרת ימי תשובה הגיע לתל אביב, פתח תקווה וחיפה לדרוש ולעורר את הציבור.
בשנים תרע"ב-תרע"ג (1912 - 1913) נשלח על ידי הרב קוק אל המושבות בשומרון ובגליל, ובשנת תרע"ד (1914) השתתף במסע המושבות.
בשנת תרע"ח הקים את בית הספר החרדי לבנות, הראשון בארץ ישראל. בית הספר, כיום "בית יעקב הישן", נקרא בזמנו "ר' בן ציון יאדלר'ס חיידר".
בחודש אלול תרפ"ג (1923) השתתף בכנסייה הגדולה של אגודת ישראל בווינה. הוא נאם בפני משתתפי הכינוס ותיאר את המצב הרוחני בארץ ישראל.
היה ממונה מטעם בית הדין בירושלים על העירוב בעיר.
נפטר בט"ו באב תשכ"ב (1962) ונקבר בהר המנוחות בירושלים.
צאצאיו

מאשתו הראשונה סלובה:
יהודה יוסף, נפטר בגיל 12
איטה פינה אשת הרב שלמה סובל, דרשן ור"מ, מחבר ספרים
חנה גיטל, אשת בן דודה הרב רפאל חיים גולדמן (בנו של הרב אהרן שיפמן, חתנו של הרב יצחק זאב ידלר). בתם אלטה מלכה נישאה לבן דודה הרב יהודה דוד וולפא, רבה של ראשון לציון.
מאשתו השנייה הענא:
חיים דוד, פעל בנושא עירובין וקירוב רחוקים
חיה מלכה, אשת בן דודה רפאל רבינוביץ
שאשא ברכה, אשת ישראל אשר הלוי וואלס. חתנם הוא הרב ישראל יעקב פישר.
מרים אשת הרב צבי מיכל הלר, מגיד מישרים ומו"צ, בנו של הרב מאיר הלר
יצחק זאב, מקים בית הכנסת הגר"א בקטמון, שו"ב
יהושע יהודה לייב אריה, התחתן עם אחייניתו חיה סלווה בת ר׳ שלמה סובל
ברוך, נפטר בגיל 3.
חיבוריו

בשנת תר"ע הוציא לאור חוברת בשם "המעשר והתרומה". וכתב ספר בשם "שיח יצחק" המכיל רוב דרשותיו שטרם יצא לאור.
בטוב ירושלים - זכרונות מחיי ירושלים, גדוליה צדיקיה ושומרי חומותיה במאת השנים האחרונות, ירושלים, ליסמוביל, תשנ"ד 1994.
לקריאה נוספת

דוד זריצקי, המגיד מירושלים, נדפס בשנית בתוך ספרו: זכרונם לברכה: גאוני הדורות ואישי סגולה, עמ' 149–161 (נכתב לפני פטירתו)
הערות שוליים

↑  תמונתו ותמונת מצבת קברו באתר- MyTzadik
↑  הוריו קראוהו בשם בן ציון מפני שנולד עם כניסתם לירושלים. סיפור על עליית משפחתו וקליטתם בארץ ישראל, באתר AISH, במאמר עזה כמים אהבת ציון-140 שנה לעליית סבי לארץ מאת חיה אילון.
↑  השם 'יאדלר' נוסף לשמם 'גולדברג', על שם עיר מוצאם.
↑  נפטר בי"ב בסיוון תרע"ז (1916). עד לפני דורות אחדים הייתה בידי משפחת אביו מגילת יוחסין, שלפיה מוצאה משבט אפרים.
↑  בתקופות שבהן השתפרה ראייתו למד ברציפות עד ששוב נחלשה.
↑  ראו למשל פתח לפנים מפתח, ראובן גפני
| --- | --- |
בקרת זהויות :  NLI: 987007297437005171  GND: 132807009  ISNI: 0000 0001 1405 9992  LCCN: nr95004374  VIAF: 85973930   WorldCat (עם VIAF): 85973930
ג'ונתן דמי

| --- | --- |

ג'ונתן דמי, 2010
 לידה:  22 בפברואר 1944 באלדווין, מחוז נאסו, ניו יורק 
 פטירה:  26 באפריל 2017 (בגיל 73) מנהטן, ארצות הברית 
 שם לידה:  Robert Jonathan Demme 
 מדינה:  ארצות הברית 
 תקופת הפעילות:  1971–2017 (כ־46 שנים) 
 עיסוק:  תסריטאי, מפיק ובמאי קולנוע
 מקום לימודים:  אוניברסיטת פלורידה  Southwest Miami High School 
 מספר צאצאים:  3 
 פרסים והוקרה:  פרס אוסקר לבמאי הטוב ביותר (1991)  פרס גילדת הבמאים האמריקנית לבימוי מצטיין - סרט באורך מלא (1991)  פרס מועצת ביקורת הקולנוע האמריקנית לסרט הטוב ביותר 
 http://www.storefrontdemme.com
 פרופיל ב-IMDb
 
רוברט ג'ונתן דמי (באנגלית: Robert Jonathan Demme;‏ 22 בפברואר 1944 – 26 באפריל 2017) היה תסריטאי, מפיק ובמאי קולנוע אמריקאי. דמי זכה פרס אוסקר לבמאי הטוב ביותר לשנת 1991 על עבודתו בסרט "שתיקת הכבשים".
ביוגרפיה

דמי נולד בכפר באלדווין שבמחוז נאסו, ניו יורק. למד באוניברסיטת פלורידה.
דמי הוא דודו של הבמאי טד דמי. לדמי שלושה ילדים: רמונה, ברוקלין וג'וזפין משתי מערכות יחסים שניהל עם ג'ואן הווארד ואוולין פורסל.
ביוגרפיה > תחילת הקריירה

דמי החל את הקריירה שלו בתחילת שנות ה-70 כשעבד על סרט ניצול בשביל רוג'ר קורמן, בשנת 1974 עבר דמי לבימוי עצמאי וביים את סרטו הראשון "כלא לוהט".
סרטיו של דמי בתחילת דרכו, ובהם "אמא מטריפה" ו"חיבוק קטלני", קיבלו ביקורות אוהדות מצד המבקרים אך לא זכו להצלחה קופתית.
סרטו "מלווין והווארד" בכיכובה של מרי סטינבורגן שיצא לאקרנים ב-1980, זכה בשני פרסי אוסקר, לשחקנית המשנה סטינבורגן, ועבור התסריט של בו גולדמן(אנ').  הסרט פרץ עבור דמי את מחסום האלמוניות, והקנה לו מעמד של במאי מתחיל ומוערך מאוד בהוליווד.
הצלחת הסרט הובילה את דמי לביים את דרמת המלחמה "נשים בעורף" בכיכובם של גולדי הון, קורט ראסל וכריסטין לאטי (קיבלה מועמדות אוסקר), ואת סרט הקאלט האלים "משהו פראי".
דמי חתם את עבודתו בשנות ה-80 עם קומדיית הפשע "נשואה למאפיה", לסרט ליהק דמי צוות שחקנים שכלל את מישל פייפר, מת'יו מודין ודין סטוקוול (זכה למועמדות אוסקר על תפקידו). דמי היה מועמד לפרס אינדפנדנט ספיריט עבור הסרט "לשחות לקמבודיה" אותו ביים אודות המצב הפוליטי בקמבודיה.
ביוגרפיה > שתיקת הכבשים

סרטו המפורסם ביותר של דמי הוא מותחן האימה "שתיקת הכבשים", המבוסס על ספרו של תומאס האריס.
הסרט זכה להצלחה עם הכנסה של למעלה מ-200 מיליון דולרים, זכה בחמישה פרסי אוסקר, בהם פרס אוסקר לבמאי הטוב ביותר לדמי, שקיבל גם מועמדויות נוספות לפרס גלובוס הזהב, פרס באפט"א ופרס סזאר.